২০০৫ সালের ১৯ নভেম্বর 'নটর ডেম ইংলিশ ক্লাব' ইংরেজি ভাষা নিয়ে কাজ করা বাংলাদেশের প্রথম ও কলেজের ১৯ তম সহশিক্ষা সংগঠন হিসেবে আত্মপ্রকাশ করে। <br>
সংগঠনটির শ্লোগান হলো - Whole universe in one soul, Learn English to reach the goal.
শুরুতেই এর সাংগঠনিক প্রতীক নির্ধারণের জন্য সাধারণ ছাত্রদের মধ্যে একটি প্রতিযোগিতার আয়োজন করা হয়। প্রায় ৩০০ প্রতিযোগীর ভেতর থেকে কলেজের তৎকালীন ছাত্র শুভাশিষ রায়ের নকশাটি এর তাৎপর্যপূর্ণতার জন্য নির্বাচিত হয়। প্রতীকটির চারদিকের চারটি রেখা ভাষাশিক্ষার চারটি স্তরকে নির্দেশ করে। ভেতরে সরলরেখা দ্বারা কৌশলে সংগঠনটির সংক্ষিপ্তরূপ লেখা হয়েছে। পুরো প্রতীকটি রংধনুর সাতটি রঙে রাঙানো হয়েছে, যা বিশ্বের সাতটি মহাদেশ এবং ইংরেজি ভাষার বিশ্বজনীনতার প্রতিনিধিত্ব করে। <br>
সংগঠনটির বার্ষিক প্রকাশনা হলো 'The Glowing Wick'। এছাড়া 'Odyssey' নামে আরেকটি ম্যাগাজিন ও 'Insight' নামে একটি দেয়ালপত্রিকা রয়েছে।<br>
২০১৬ সালে কলেজের নবীনতম সহশিক্ষা সংগঠন হয়েও এটি কলেজের প্রথম ক্লাব হিসেবে সহস্রাধিক সদস্যের মাইলফলক অতিক্রম করে। সর্বশেষ ২০১৯ সাল পর্যন্ত সদস্যসংখ্যার বিচারে এটি নটর ডেম কলেজের সর্ববৃহৎ সহশিক্ষা সংগঠন। ২০১৯ শিক্ষাবর্ষের ছাত্রদের মধ্যে ক্লাবটির সদস্যসংখ্যা ছিল তেরোশতাধিক। ইতোমধ্যে ২০২০ সাল পর্যন্ত সংগঠনটি ছয়টি জাতীয় উৎসব আয়োজন করেছে, যেগুলোতে সারাদেশ থেকে উল্লেখযোগ্য পরিমাণ অংশগ্রহণকারীর সমাগম দেখা গেছে। <br> 
২০১৮ সালে সংগঠনটির আয়োজিত ৪র্থ জাতীয় ইংরেজি উৎসবে সমগ্র বাংলাদেশ থেকে প্রায় ৪০০ টি শিক্ষা প্রতিষ্ঠানের কয়েক হাজার শিক্ষার্থী অংশগ্রহণ করে এবং প্রতিবছর সংগঠনটি কতৃক আয়োজিত উৎসবগুলো ইংরেজি ভাষাকে কেন্দ্র করে হওয়া দেশের সবথেকে বড় উৎসব হিসেবে স্বীকৃত। 

বর্তমানে সংগঠনটির মডারেটরের দায়িত্ব পালন করছেন কলেজের ইংরেজি বিভাগের প্রভাষক সুরঞ্জিতা বড়ুয়া এবং সহ-মডারেটর হিসেবে রয়েছেন ইংরেজি বিভাগের জনাব হুমায়ুন কবির। 

নটর ডেম নাট্য দল (প্রতিষ্ঠা: ১৯৯১)
নটর ডেম ইংলিশ ক্লাব (প্রতিষ্ঠা: ১৯ অক্টোবর, ২০০৫)
কাজের বিনিময়ে অধ্যয়ন কর্মসূচি
নটর ডেম মানবিক সংঘ (প্রতিষ্ঠা: ২৯ আগস্ট, ১৯৮৪)